Maramureș (okrug)
Maramureș (rumunski: Județul Maramureș) je jedan od 41 okruga Rumunije. Nalazi se na sjeveru države, unutar istoimene historijske regije Maramureș. Prostire se na površini od 6.304 km2 i prosječne je veličine. Prema podacima od 31. 10. 2011. godine u njemu je živjelo 478.659 stanovnika. Prosječna gustina stanovništva iznosi 76 stanovnika po km2 i niža je od nacionalnog prosjeka. Glavni i najveći grad je Baia Mare.